text: Vej undermineret ved Felsted
  27 december 2015 kl. 18.09
  Et stykke af landevejen mellem Aabenraa og Sønderborg er lukket, fordi den er undermineret.
  Aabenraa Brand og Redning oplyser, at Sønderborgvej fra rundkørslen i Felsted og til Vestermarken er lukket i begge retninger på ubestemt tid.
  Årsagen til lukningen er, at der mangler understøtning til asfalten flere steder. Der bliver skiltet med alternative ruter på stedet, oplyser politiet.
  Også på Rute 24 mellem Ribe og Gram er der problemer på grund af vand. Ved Gelsbro er der skiltet og der skal køres forsigtigt, oplyser politiet
  Sønderborgvej er undermineret. Derfor lukker vi nu Sønderborgvej fra rundkørslen i Felsted til Vestermarken. pic.twitter.com/8hNA0Aui4v
  
  Rute 24 mellem Ribe og Gram er oversvømmet ved Gelsbro. Der er skiltet på stedet. Kør efter forholdene. #politidk
  
  